《自释休官之意》
元代·方回

七载休官学老农，间关垂死脱兵锋。
折腰早觉身难屈，饶舌悬知世不容。
已幸栎阳归旧质，可能稷嗣冀新封。
时清犹作茹芝老，杜叟斯言我愿从。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。